ש"ך על יורה דעה קמ


סעיף א

ונויה:

מותרים כ"כ הטור וכ"כ הרמב"ם פ"ז מהל' עבודת כוכבים והמחבר שלא התיר אלא התערובות הג' אזיל לטעמיה שבכסף משנה שם האריך להקשות ממ"ש הרמב"ם פרק ט"ז מהל' מ"א גבי רמוני בדן ושאר דברים החשובים דלא שרו אלא התערובת ג' והבין שדבריו סותרין זא"ז ולעיל סימן ק"י ס"ח בדברים החשובים פסק המחבר דלא שרי אלא התערובות הג' ולזה אסר גם כאן התערובות השני אבל כבר כתבתי לעיל סימן ק"י ס"ק נ"א דדברי הרמב"ם הם ברורים ואינם סותרים זה את זה כלל ובכאן שרי התערובות השני לכ"ע ועיין עוד שם יתר הדברים פרטי הדינים השייכים לסימן זה שנתבארו שם על נכון: